परिमल बाबू का बड़ा बेटा पारिजात तबतक डाक्टरबाबू के पास जाकर बोला, “पिताजी तो रोज दवा लेते थे | है प्रेशर कम भी हो गया था | अगर आपको इलाज करना नहीं आता है तो कह दीजिये | हम उन्हें कहीं और ले जाएंगे | कम से कम एक सैलाइन तो दे सकते हैं |” डॉक्टर साहब कुछ लिख रहे थे | सिर उठाये बिना ही बोले, “सैलाइन नहीं दिया जाएगा | और इस समय उन्हें कहीं और रेफर भी नहीं किया जा सकता है | और हाँ, अबतक जो दवा चैलेंजेज रही थी उसकी पर्ची दिखाइए |” इतना कहकर दूसरे मरीज को देखने लगे | जल्दीबाजी में पर्ची न ला सके | उसके अलावा डाक्टरबाबू का जवाब मन को नहीं भाया तो दुखी होकर पारिजात पास खड़े एक शुभचिंतक से किसी नेता का नंबर लेकर फोन पर उसे सारी बात बताई | बिजली की गति से काम हुआ | अस्पताल के फोन की घंटी बजी | डाक्टरबाबू ने फोन उठाया | दूसरी तरफ से कड़कदार आवाज में निर्देश, “मैं फलां दादा बोल रहा हूँ | ये आपने क्या लगा रखा है ?सैलाइन भी नहीं देंगे , रेफर भी नहीं करेंगे ! लगता है पिछले बार की घटना भूल गए है !!” डाक्टरबाबू के जवाब देने ke पहले ही फोन कट गया |